ประกาศอธิบดีกรมสรรพากรเกี่ยวกับภาษีเงินได้ (ฉบับที่ 285)เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ของบริษัท หรือ ห้างหุ้นส่วนนิติบุคคลสําหรับเงินได้เป็นจํานวนสองเท่าของรายจ่ายเท่าที่ได้จ่ายไป เพื่อส่งเสริมการดําเนินกิจการของบริษัทหรือห้างหุ้นส่วนนิติบุคคลอื่น--------------------------------------------------------------------------อาศัยอํานาจตามความในมาตรา 3 แห่งพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 631) พ.ศ. 2560 อธิบดีกรมสรรพากรกําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ของบริษัทหรือห้างหุ้นส่วนนิติบุคคล ลําหรับเงินได้เป็นจํานวนสองเท่าของรายจ่ายเท่าที่ได้จ่ายไปเพื่อส่งเสริมการดําเนินกิจการของบริษัทหรือห้างหุ้นส่วนนิติบุคคลอื่น ดังต่อไปนี้ข้อ ๑ ในประกาศนี้"บริษัทหรือห้างหุ้นส่วนนิติบุคคลที่มีสิทธิได้รับยกเว้นภาษีเงินได้" หมายถึง บริษัทหรือห้างหุ้นส่วนนิติบุคคลที่ตั้งขึ้นตามกฎหมายไทยที่มีสินทรัพย์ถาวรซึ่งไม่รวมที่ดินเกินกว่าสองร้อยล้านบาทและมีการจ้างแรงงานไม่เกินกว่าสองร้อยคนที่มีสิทธิได้รับยกเว้นภาษีเงินได้ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 631) พ.ศ. 2560"บริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการ" หมายถึง บริษัทหรือห้างหุ้นส่วนนิติบุคคลที่ตั้งขึ้นตามกฎหมายไทยที่มีสินทรัพย์ถาวรซึ่งไม่รวมที่ดินไม่เกินสองร้อยล้านบาทและ มีการจ้างแรงงานไม่เกินสองร้อยคนที่ได้รับการส่งเสริมการดําเนินกิจการตามพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 631) พ.ศ. 2560ข้อ ๒ การใช้สิทธิยกเว้นภาษีเงินได้ตามพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 631) พ.ศ. 2560 สําหรับบริษัทหรือห้างหุ้นส่วนนิติบุคคลที่มีสิทธิได้รับยกเว้นภาษีเงินได้ ต้องเป็นไปตามหลักเกณฑ์ วิธีการ และเงื่อนไข ดังนี้(1) กรณีเป็นการจ่ายค่าใช้จ่ายสําหรับค่าธรรมเนียมค้ําประกันสินเชื่อให้แก่บรรษัทประกันสินเชื่ออุตสาหกรรมขนาดย่อมซึ่งบริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการมีหน้าที่ต้องจ่าย ต้องมีหลักฐานใบรับหรือใบเสร็จรับเงินที่แสดงถึงการจ่ายค่าใช้จ่ายดังกล่าวที่ออกโดยบรรษัทประกันสินเชื่ออุตสาหกรรมขนาดย่อม โดยชื่อผู้จ่ายเงินที่ระบุในเอกสารดังกล่าวต้องเป็นชื่อของบริษัทหรือห้างหุ้นส่วนนิติบุคคลที่มีสิทธิได้รับยกเว้นภาษีเงินได้ทั้งนี้ บริษัทหรือห้างหุ้นส่วนนิติบุคคลที่มีสิทธิได้รับยกเว้นภาษีเงินได้กับบริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการ ต้องมีหลักฐานข้อตกลงระหว่างกันในการจ่ายค่าใช้จ่ายตามวรรคหนึ่ง เพื่อส่งเสริมการดําเนินกิจการของบริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการ ซึ่งต้องมีข้อความอย่างน้อยตามที่แนบท้ายประกาศนี้(2) กรณีเป็นค่าใช้จ่ายสําหรับการส่งเสริมการดําเนินกิจการที่สภาอุตสาหกรรมแห่งประเทศไทย หรือสภาหอการค้าแห่งประเทศไทยได้ให้การรับรอง สําหรับรายการดังต่อไปนี้ โดยสภาอุตสาหกรรมแห่งประเทศไทย หรือสภาหอการค้าแห่งประเทศไทย ต้องเป็นผู้ออกหนังสือรับรองการส่งเสริมการดําเนินกิจการดังกล่าว(ก) จัดให้มีการถ่ายทอดความรู้ด้านการบริหาร การตลาด การบัญชี หรือการอื่นที่เกี่ยวข้อง(ข) จัดให้มีการวิจัยและพัฒนาเทคโนโลยีและนวัตกรรม(ค) จัดให้มีการเพิ่มประสิทธิภาพในการผลิต ลดต้นทุนการผลิต หรือการเพิ่มกําไร(ง) จัดให้มีการส่งเสริมการตลาดบริษัทหรือห้างหุ้นส่วนนิติบุคคลที่มีสิทธิได้รับยกเว้นภาษีเงินได้ สําหรับการส่งเสริมการดําเนินกิจการตามวรรคหนึ่ง ต้องมีหลักฐานตาม (3) หรือ (4) แล้วแต่กรณี(3) กรณีบริษัทหรือห้างหุ้นสวนนิติบุคคลที่มีสิทธิได้รับยกเว้นภาษีเงินได้ที่ได้ออกค่าใช้จ่ายตาม (2)ได้ส่งเสริมการดําเนินกิจการแก่บริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการโดยตรง ต้องมีหลักฐาน ดังต่อไปนี้(ก) หลักฐานการรับรองค่าใช้จ่ายที่ออกโดยบริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการว่า บริษัทหรือห้างหุ้นส่วนนิติบุคคลที่มีสิทธิได้รับยกเว้นภาษีเงินได้ได้มีการจ่ายค่าใช้จ่ายดังกล่าวไปจริง ในกรณีที่บริษัทหรือห้างหุ้นส่วนนิติบุคคลที่มีสิทธิได้รับยกเว้นภาษีเงินได้ได้ส่งเสริมการดําเนินกิจการแก่บริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการเกินกว่าหนี่งรายในคราวเดียวกัน หลักฐานการรับรองค่าใช้จ่ายดังกล่าวจะจัดทําร่วมกันเพียงหนึ่งฉบับโดยระบุชื่อ ที่อยู่ เลขประจําตัวผู้เสียภาษีอากร และลงลายมือชื่อผู้มีอํานาจลงนามผูกพันของบริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการทุกรายในหลักฐานการรับรองค่าใช้จ่ายนั้นก็ได้(ข) หลักฐานการจ่ายเงินที่ต้องจ่ายเพื่อให้การส่งเสริมการดําเนินกิจการตาม (2) เป็นไปตามวัตถุประสงค์ในการส่งเสริมการดําเนินกิจการแก่บริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการ โดยต้องมีหลักฐานที่พิสูจน์ตัวผู้รับเงินได้อย่างชัดเจน เช่น ใบรับ ใบเสร็จรับเงิน สําเนาเช็คที่ระบุชื่อผู้รับที่ผ่านการเข้าบัญชีแล้ว หลักฐานการโอนเงินให้แก่ผู้รับ เป็นต้น โดยหลักฐานการจ่ายเงินดังกล่าวต้องสอดคล้องกับหลักฐานการรับรองค่าใช้จ่ายที่ออกโดยบริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการตาม (ก)(ค) หนังสือรับรองการส่งเสริมการดําเนินกิจการตาม (2) ของสภาอุตสาหกรรมแห่งประเทศไทยหรือสภาหอการค้าแห่งประเทศไทย แล้วแต่กรณีถึงต้องมีข้อความอย่างน้อยตามที่แนบท้ายประกาศนี้(4) กรณีบริษัทหรือห้างหุ้นส่วนนิติบุคคลที่มีสิทธิได้รับยกเว้นภาษีเงินได้ที่ได้ออกค่าใช้จ่ายตาม (2) โดยเป็นการส่งเสริมการดําเนินกิจการแก่บริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการตามที่ได้จัดทําเป็นโครงการหรือแผนงานที่ทําร่วมกับสภาอุตสาหกรรมแห่งประเทศไทย หรือสภาหอการค้าแห่งประเทศไทย ต้องมีหลักฐาน ดังต่อไปนี้(ก) หลักฐานการรับรองค่าใช้จ่ายตามจํานวนที่ได้จ่ายเพื่อส่งเสริมการดําเนินกิจการแก่บริษัทหรือห้างหุ้นส่วนนิติบุคคลที่ได้รับการส่งเสริมการดําเนินกิจการตามโครงการหรือแผนงานที่ทําร่วมกับสภาอุตสาหกรรมแห่งประเทศไทยหรือสภาหอการค้าแห่งประเทศไทย โดยบริษัทหรือห้างหุ้นส่วนนิติบุคคลที่มีสิทธิได้รับยกเว้นภาษีเงินได้ต้องจัดทําหลักฐานดังกล่าว ซึ่งหลักฐานดังกล่าวต้องสอดคล้องตรงตามโครงการ หรือแผนงานนั้นด้วย(ข) หลักฐานการจ่ายเงินที่ต้องจ่ายเพื่อให้การส่งเสริมการดําเนินกิจการตา (2) เป็นไปตามโครงการหรือแผนงานที่ทําร่วมกับสภาอุตสาหกรรมแห่งประเทศไทยหรือสภาหอการค้าแห่งประเทศไทย โดยต้องมีหลักฐานที่พิสูจน์ตัวผู้รับเงินได้อย่างชัดเจน เช่น ใบรับ ใบเสร็จรับเงิน สําเนาเช็คที่ระบุชื่อผู้รับที่ผ่านการเข้าบัญชีแล้ว หลักฐานการโอนเงินให้แก่ผู้รับ เป็นต้น โดยหลักฐานการจ่ายเงินดังกล่าวต้องสอดคล้องกับหลักฐานการรับรองค่าใช้จ่ายตาม (ก)(ค) หนังสือรับรองการส่งเสริมการดําเนินกิจการตาม (2) ของสภาอุตสาหกรรมแห่งประเทศไทยหรือสภาหอการค้าแห่งประเทศไทย แล้วแต่กรณี ซึ่งต้องมีข้อความอย่างน้อยตามที่แนบท้ายประกาศนี้ข้อ ๓ บริษัทหรือห้างหุ้นส่วนนิติบุคคลที่มีสิทธิได้รับยกเว้นภาษีเงินได้ ต้องเก็บรักษาหลักฐานและหนังสือรับรองต่างๆ ตามข้อ 2 ไว้พร้อมให้เจ้าพนกังานประเมินตรวจสอบได้ผู้มีอํานาจลงนาม - ประกาศ ณ วันที่ 3 มีนาคม พ.ศ. 2560 ประสงค์ พูนธเนศ(นายประสงค์ พูนธเนศ)อธิบดีกรมสรรพากร